वीकली रिपोर्ट में दिल्ली के बाद 9% सैंपल पॉजिटिव; खट्‌टर सरकार को ध्यान देने को कहा
कोरोना संक्रमण को लेकर केंद्र सरकार ने हरियाणा को सेकंड वार्निंग दी है। केंद्र की वीकली रिपोर्ट में दिल्ली के बाद हरियाणा में 9 प्रतिशत सैंपल पॉजिटिव मिले हैं। रिपोर्ट में 22 से 28 अप्रैल के सैंपलों के डेटा को आधार बनाया गया है।
कोरोना संक्रमण को लेकर केंद्र सरकार ने हरियाणा को सेकेंड वॉर्निंग दी है। केंद्र की वीकली रिपोर्ट में दिल्ली के बाद हरियाणा में 9 प्रतिशत सैंपल पॉजिटिव मिले हैं। रिपोर्ट में 22 से 28 अप्रैल के सैंपलों के डेटा को आधार बनाया गया है। केंद्र की ओर से राज्य की सरकार को कहा गया है कि इस ओर ध्यान देने की जरूरत है। हालांकि मई की शुरुआत होते ही संक्रमण को लेकर हालात सुधरने लगे हैं।
24 घंटे में यहां 5644 सैंपलों की जांच में 320 लोगों में संक्रमण की पुष्टि हुई है। इस कारण से पॉजीटिविटी रेट में 3% से अधिक की गिरावट आई है।
गुरुग्राम हॉटस्पॉट
राज्य में कोरोना नए केस मिलने के मामले में गुरुग्राम सबसे टॉप पर बना हुआ है। 24 घंटे में यहां 113 नए संक्रमित मिले हैं। दूसरे नंबर पर पंचकूला जिला बना हुआ है, यहां 46 लोगों में संक्रमण की पुष्टि हुई है।
एक्टिव केस में भी गुरुग्राम टॉप पर
राज्य में 24 घंटे के दौरान 3807 एक्टिव केस रिकॉर्ड हुए हैं। सबसे ज्यादा एक्टिव केस गुरुग्राम जिले में हैं। यहां 1588 केस रिकॉर्ड किए गए हैं। वहीं रोहतक में 443, फरीदाबाद में 346, पंचकूला में 271 एक्टिव केस दर्ज किए गए हैं। ठीक होने वाले मरीजों की संख्या 455 रही। सबसे ज्यादा 89 मरीज गुरुग्राम में ठीक हुए।
98.63% रिकॉर्ड हुआ रिकवरी रेट
हरियाणा में कोरोना संक्रमितों के ठीक होने की दर को देखते हुए 98.63 प्रतिशत रिकवरी रेट रिकॉर्ड किया गया है। राहत की बात यह है कि राज्य में मृत्यु दर 1% पर स्थिर बनी हुई है। हालांकि विशेषज्ञों का कहना है कि मई में एक बार फिर तेजी से संक्रमण में विस्तार होगा। उन्होंने लोगों को कोविड को रोकने के लिए लगाई गई पाबंदियों का पालन करने की हिदायत दी।